Diari Oficial de la Generalitat Valenciana


Sumari del DOGV 1305, del 17-05-1990 (1990/817416)

ORDRE de 25 d'abril de 1990, de la Conselleria de Cultura, Educació i Ciència, per la qual es convoquen ajudes per a l'adquisició de llibres de text per a alumnat que curse l'ensenyament bàsic en centres finançats amb fons públics.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/25/(2)/dof/vci/html**

### Dades del document

Número de DOGV
:   1305

Data del DOGV
:   17-05-1990

Secció del DOGV
:   DISPOSICIONS GENERALS

Número del document
:   1990/817416


Data del document
:   25-04-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'abril de 1990, de la Conselleria de Cultura, Educació i Ciència, per la qual es convoquen ajudes per a l'adquisició de llibres de text per a l'alumnat que cursa l'ensenyament bàsic en centres finançats amb fons públics.  
La gratuïtat de l?ensenyament bàsic és una premissa irrenunciable i fonamental per seguir aprofundint en les relacions d'equitat i justícia social de la nostra col·lectivitat. L?Administració educativa, en aquesta línia, fa realitat i garanteix el dret a l?educació bàsica i obligatòria: tot l'alumnat en edat escolar té la possibilitat d'accedir a un lloc en un centre docent finançat amb fons públics.  
Calia, però, seguir avançant en la gratuïtat de l?educació bàsica i ampliar-la a altres serveis i mitjans que donen suport a l'activitat escolar, com ara els llibres de text.  
Així, les Corts Valencianes, en Resolució 19/11 de la Comissió d'Educació i Cultura de 26-XI-87, subscrita per tots els grups polítics amb representació parlamentària, instaven el Consell a destinar les quantitats necessàries per abastir, entre altres objectius, l'ampliació de gratuïtat als llibres de text i material fungible. Així mateix i en el marc de la proposta sindical prioritària (p.s.p.), els sindicats signants d'aquesta, acorden que es destinen els fons necessaris a tal fi, com a pas previ a l'assoliment de la gratuïtat total en l?Educació Bàsica.  
En conseqüència la Conselleria de Cultura, Educació i Ciència, en els pressupostos ordinaris, ha inclòs les dotacions corresponents.  
Es per això que, ateses les disponibilitats pressupostàries i fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Es convoquen ajudes per a la gratuïtat en l'adquisició de llibres de text en l?ensenyament bàsic i amb les modalitats següents:  
- ajuda completa (6.000 FITA)  
- mitja ajuda (3.000 PTA)  
Segon  
Les subvencions concedides d'acord amb aquesta Ordre tindran com a límit pressupostari el crèdit consignat en la línia de subvenció 408/000/90 en el programa 422.20 de l?exercici econòmic 1990. Del total d'ajudes concedides un 51% seran en concepte d'ajuda completa i un 49% de mitja ajuda.  
Tercer  
S'aproven les bases per les quals es regeix aquesta convocatòria.  
DISPOSICIONS FINALS  
Primera  
S'autoritza la Direcció General de Centres i Promoció Educativa per desplegar la present Ordre.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 25 d'abril de 1990.  
El Conseller de Cultura, Educació i Ciència,   
ANTONI ESCARRE I ESTEVE  
BASES  
1. Sol·licitants:  
Les ajudes de llibres de text les podrà sol·licitar l'alumnat d'ensenyament bàsic que curse, l'any 1990/91 qualsevol nivell, de 1r a 8é d'Educació General Bàsica, en un centre docent finançat amb fons públics.  
2. Criteris de valoració:  
Per tal de garantir que les famílies amb menys poder adquisitiu puguen resultar beneficiàries de la present convocatòria pública, s?estableix el següent barem per a la valoració de les sol·licituds:  
a) En funció dels ingressos totals anuals nets de la unitat familiar i el núm. de membres que hi conviuen:  
fins a 250.000 PTA 16 punts  
de 250.001 a 350.000 PTA 12 punts  
de 350.001 a 400.000 PTA 10 punts  
de 400.001 a 450.000 PTA 8 punts  
de 450.001 a 550.000 PTA 6 punts  
de 550.001 a 650.000 PTA 4 punts  
més de 650.001 PTA 2 punts  
b) En funció del nivell que cursa actualment l'alumne/a: (curs 1989/90)  
- Cicle inicial: 1r nivell - 8 punts  
 2n nivell - 6 punts  
- Cicle mitjà: 3r nivell - 4 punts  
 4t nivell - 3 punts  
 5é nivell - 2 punts  
- Cicle superior: 1 punt  
- A l'alumnat de 2n de Pre-escolar que ho sol·licite se'l puntuarà amb 8 punts.  
c) Per cada un dels fills disminuïts física o psíquicament: 2 punts.  
d) Així mateix, per la condició de família monoparental, es concedirà 1 punt.  
e) L?administració considerarà també els escolars matriculats en centres situats en els barris d'acció preferent, declarats com a tals, segons el decret 157/1988 d'onze d'octubre (DOGV 3-11-88):  
1 punt.  
3. Procediment, termini de presentació i barem.  
Les sol·licituds es formularan en l?imprés, segons el model que apareix com a Annex I en aquesta Ordre i es presentaran fins al 30 de maig en la secretaria del centre on es troba actualment matriculat l'alumne/a, que es on caldrà recollir, quan pertoque, la credencial acreditativa de concessió de beca, si s?escau la concessió. El Consell Escolar del Centre, en reunió extraordinària, valorarà i donarà prioritat a les peticions d'acord amb el barem anterior. El director del centre i president del Consell Escolar trametrà l'acta de la sessió i la relació ordenada de sol·licitants, fins al 15 de juny, a la Direcció Territorial de Cultura i Educació corresponent, Unitat de Beques. Els models d'acta i la relació, s'adjunten com a Annex II a la present Ordre.  
Els sol·licitants que no es troben matriculats en centres sostinguts amb fons públics i hagen sol·licitat o sol·liciten plaça en un centre sostingut amb fons públics per al curs 1990-91 podran presentar la petició en el negociat de beques del Servei Territorial o per qualsevol conducte contemplat en la Llei de procediment administratiu.  
Oportunament haurà de justificar aquestes circumstàncies.  
4. Resolució de la convocatòria. La Direcció General de Centres i Promoció Educativa resoldrà tot seguit aquesta convocatòria.  
5. La comprovació de falsificació en les dades serà causa de revocació de l'ajuda concedida, sense perjudici de les responsabilitats que puguen ser exigides.  
Així mateix, ningú no podrà ser beneficiari de més d'una ajuda atorgada per l'Administració pel mateix concepte.  
6. Les reclamacions seran resoltes en el termini d'un mes per la Direcció General de Centres i Promoció Educativa, i es consideraran desestimades les que no queden resoltes en aquest termini.  
ANNEX I/ANEXO I  
Convocatòria d'ajudes per a llibres de text d?ensenyament bàsic.  
Convocatoria de ayudas para libros de texto de enseñanzas básicas.  
Sol·licite ajuda per a l?adquisició de llibres de text segons la convocatòria de la Conselleria de Cultura, Educació i Ciència i faig declaració expressa que totes les dades assenyalades són certes de de 19   
Solicito ayuda para la adquisición de libros de texto según la convocatoria de la Conselleria de Cultura, Educació i Ciència y declaro expresamente que todos los datos señalados son ciertos   
 de de 19   
pare/mare/tutor  
padre/madre/tutor  
signatura/firma  
DNI   
Veure imatge


Còpia Permalink ELI